House of Windsor
House of Windsor har siden 1917 været navnet på det britiske kongehus, opkaldt efter det største og mest betydningsfulde af de kongelige slotte, Windsor Castle.
House of Windsor hed oprindeligt Huset Sachsen-Coburg-Gotha (lettere angliseret som Saxe-Coburg-Gotha). Dette havde sin oprindelse som kongehus i Storbritannien med den tyske prins Alberts ægteskab med den senere Dronning Victoria. Deres børn blev tronarvinger til den britiske trone under faderens navn; deraf Saxe-Coburg-Gotha.
Under 1. verdenskrig blev det ikke anset for patriotisk at have en kongefamilie med et tyskklingende navn og derfor ændrede kong George V navnet til House of Windsor.
Dennes søn, Edward 8. besteg tronen i 1936, men abdicerede samme år, idet han ønskede at indgå ægteskab med en borgerlig, og flere gange fraskilt, amerikansk kvinde (Wallis Simpson) hvorefter hans bror, George 6, blev konge.
Fra 1952 til 2022 var George 6.s datter Elizabeth 2. dronning, ledsaget af gemalen, Philip, hertug af Edinburgh. Ved hendes død den 8. september 2022 blev deres ældste søn, Charles, konge og tog navnet Charles 3. Den næste i arvefølgen er Charles' ældste søn, prins William, fra ægteskabet med Diana, prinsesse af Wales.
Der har været fem monarker på tronen mellem 1901 og 2022, hvor House of Windsor uddøde som britisk kongefamilie:
Med Elizabeth II's ægteskab med Prins Phillip ville deres senere børn komme til at tilhøre Huset Glücksborg (faderens slægt), som også den danske kongefamilie tilhører, men med en royal proklamation fra Elizabeth, da hun var blevet dronning i 1952 ændredes dette, så deres børn viderefører House of Windsor og samtidig er en del af Huset Glücksborg.